Likumprojekts

**Grozījumi Civillikumā**

Izdarīt Civillikumā šādus grozījumus:

1. Izslēgt 37. pantā vārdus: „ izņemot gadījumus, ja izbeigtas ar adopciju

nodibinātās tiesiskās attiecības”.

1. Izteikt pirmās daļas pirmās nodaļas otrās apakšnodaļas II sadaļas

nosaukumu šādā redakcijā „Laulības noslēgšana”.

1. Izslēgt 40. pantu.
2. Izteikt 41. pantu šādā redakcijā:

„**41.** Ja laulības noslēgšanai nav likumisku šķēršļu, laulību noslēdz ne ātrāk kā viena un ne vēlāk kā sešu mēnešu laikā no iesnieguma un citu nepieciešamo dokumentu laulības noslēgšanai iesniegšanas dzimtsarakstu nodaļā”.

1. Izslēgt 44. pantu.
2. Izteikt 45. pantu šādā redakcijā:

„**45.** Steidzamos gadījumos dzimtsarakstu nodaļas amatpersonai ir tiesības laulāt, saīsinot šā likuma 41.pantā noteikto termiņu”.

1. Izslēgt 46., 47., 48., 49. un 50. pantu.
2. Aizstāt 51. pantā vārdus „izsludināšanu izdara” ar vārdu „laulā”.
3. Izslēgt 52. pantu.
4. Izslēgt pirmās daļas pirmās nodaļas otrās apakšnodaļas III sadaļas

nosaukumu.

1. Aizstāt 53. un 54. pantā vārdu „vadītājs” ar vārdu „amatpersona”.
2. Izslēgt 55.pantu.
3. Izteikt 56. panta otro daļu šādā redakcijā: „Dzimtsarakstu nodaļā laulā

atklāti nodaļas telpās vai citā piemērotā vietā.”

1. 57. pantā:

aizstāt pirmajā daļā vārdu „vadītājs” ar vārdu „amatpersona”;

izslēgt otro daļu.

1. Aizstāt 60. panta pirmajā daļā vārdus „kas nav slēgta ne dzimtsarakstu

nodaļā, ne pie garīdznieka” ar vārdiem „, ja laulāšanu nav veikusi dzimtsarakstu nodaļas amatpersona vai garīdznieks”.

1. Papildināt 72. pantu ar otro daļu šādā redakcijā:

„Laulību var šķirt pirms šā panta pirmajā daļā minētā termiņa iestāšanās, ja tās iziršanas iemesls ir laulātā fiziska, seksuāla, psiholoģiska vai ekonomiska vardarbība pret laulāto, kas pieprasa laulības šķiršanu, vai pret viņa bērnu vai laulāto kopīgo bērnu”.

1. Izslēgt 74. panta pirmās daļas 1.punktu.
2. Izteikt 79. panta 2. punktu šādā redakcijā: „ 2) samērā ar viņa mantas

stāvokli līdzekļus iepriekšējā labklājības līmeņa nodrošināšanai (uzturēšanas līdzekļi)”.

1. Izteikt 80. un 81. pantu šādā redakcijā:

„**80.** Šķirot laulību ,vai pēc laulības šķiršanas laulātais var prasīt līdzekļus no otra laulātā samērā ar viņa mantas stāvokli iepriekšējā labklājības līmeņa nodrošināšanai (uzturēšanas līdzekļi).

**81.** Pienākums dot līdzekļus iepriekšējā labklājības līmeņa nodrošināšanai (uzturēšanas līdzekļi) bijušajam laulātajam atkrīt, ja:

1. pēc laulības šķiršanas vai atzīšanas par neesošu pagājis tikpat ilgs

laiks, cik attiecīgi ilgusi šķirtā laulība vai kopdzīve laulībā, kas atzīta par neesošu;

2) bijušais laulātais devies jaunā laulībā;

3) bijušā laulātā ienākumi nodrošina uzturu;

4) bijušais laulātais izvairās iegūt līdzekļus uzturam ar savu darbu;

5) laulātajam, kuram ir uzlikts pienākums uzturēt savu bijušo laulāto, nav pietiekamu iztikas līdzekļu vai viņš kļuvis darbnespējīgs;

1. bijušais laulātais izdarījis noziedzīgu nodarījumu pret otru laulāto

vai viņa augšupējā vai lejupējā dzīvību, veselību, brīvību, mantu vai godu;

1. bijušais laulātais atstājis otru laulāto bezpalīdzības stāvoklī, ja bijis

iespējams viņam palīdzēt;

1. bijušais laulātais ierosinājis apzināti nepatiesu apsūdzību pret kādu no

6.punktā minētām personām par noziedzīgu nodarījumu;

9) bijušais laulātais dzīvojis izšķērdīgi vai netikumīgi;

10) laulātais, kuram ir uzlikts pienākums uzturēt bijušo laulāto, vai viņa bijušais laulātais nomirst vai tiek pasludināts par mirušu;

11) pastāv citi svarīgi iemesli”.

1. Aizstāt 89. panta pirmajā daļā skaitli un vārdu „(91.p.)” ar vārdiem

„atsevišķa manta”.

1. Izteikt 91. panta pirmās daļas ievaddaļu šādā redakcijā „Katra laulātā

atsevišķa manta it sevišķi ir:”.

1. Izteikt 95. panta trešo daļu šādā redakcijā: „ Ja laulātie dzīvo atšķirti,

laulātais, ja nepieciešams, var prasīt līdzekļus no otra laulātā samērā ar viņa mantas stāvokli iepriekšējā labklājības līmeņa nodrošināšanai (uzturēšanas līdzekļi)”.

1. Izslēgt 98. pantā skaitli un vārdu „(91.p.)”.
2. Izslēgt 109. panta trešajā daļā skaitli un vārdu „(91.p.)”.
3. Izteikt 130. panta pirmās daļas 2. punktu šādā redakcijā: „ 2) par savām

saistībām, kas ceļas no pienākuma uzturēt vecākus vai vecvecākus;”.

1. 146. pantā:

izslēgt pirmajā daļā vārdus „ ko apstiprina ārsta izziņa”;

papildināt pantu ar piekto daļu šādā redakcijā:

„Paternitātes pieņēmums nav spēkā, ja paternitātes atzīšana notiek šā likuma 155. panta astotajā daļā noteiktajā kārtībā”.

27. Izslēgt 151. panta otro daļu.

1. 155. pantā:

izteikt pirmās daļas pirmo teikumu šādā redakcijā:

„ Paternitātes atzīšana notiek, bērna tēvam un mātei personiski iesniedzot kopīgu iesniegumu dzimtsarakstu nodaļā vai dzimtsarakstu nodaļai adresētu iesniegumu, uz kura notariāli apliecināts iesniedzēju paraksta īstums”;

papildināt pantu ar astoto daļu šādā redakcijā: „Paternitāti var atzīt arī, bērna mātei, bērna mātes vīram vai bērna mātes bijušajam vīram un bērna miesīgajam tēvam personiski iesniedzot kopīgu iesniegumu dzimtsarakstu nodaļā vai dzimtsarakstu nodaļai adresētu iesniegumu, uz kura notariāli apliecināts iesniedzēju paraksta īstums”.

29. Papildināt 162. panta otro daļu ar teikumu šādā redakcijā: „ Bērnu

adoptētāja aprūpē var nodot ar bāriņtiesas lēmumu uz laiku līdz sešiem mēnešiem atbilstoši Ministru kabineta noteiktajai adopcijas kārtībai”.

30. Izteikt 163. pantu šādā redakcijā:

„ **163.** Adoptētājam jābūt vismaz divdesmit piecus gadus vecam un vismaz astoņpadsmit gadus vecākam par adoptējamo. Adoptētājs var būt ne vairāk kā četrdesmit piecus gadus vecāks par adoptējamo.

Nosacījumu par adoptētāja minimālo un maksimālo vecumu un astoņpadsmit gadu starpību var neievērot, ja adoptē sava laulātā bērnu. Tomēr arī šajā gadījumā adoptētājam ir jābūt vismaz divdesmit vienu gadu vecam.

Šā panta pirmajā daļā noteikto adoptētāja maksimālo vecumu un vecuma starpību ar adoptējamo var neievērot, ja starp adoptētāju un adoptējamo izveidojušās patiesas bērna un vecāka attiecības.

Par adoptētāju nedrīkst būt persona:

1) kura sodīta par tīšiem noziedzīgiem nodarījumiem, kas saistīti ar tīšu vardarbību vai vardarbības piedraudējumu **—** neatkarīgi no sodāmības dzēšanas;

2) kura sodīta par noziedzīgiem nodarījumiem pret tikumību un dzimumneaizskaramību — neatkarīgi no sodāmības dzēšanas;

3) kura atcelta no aizbildņa pienākumu pildīšanas nekārtīgas aizbildņa pienākumu izpildīšanas dēļ;

4) kurai atņemts audžuģimenes vai viesģimenes statuss pienākumu nepildīšanas atbilstoši bērna interesēm dēļ;

5) kurai ar tiesas spriedumu atņemtas aizgādības tiesības;

6) kura ir rīcībnespējīga.

Lai konstatētu piemērotību adopcijai, bāriņtiesa atbilstoši Ministru kabineta noteiktajai adopcijas kārtībai ne ilgāk kā sešus mēnešus veic adoptētāja ģimenes izpēti.”

31. Izslēgt 164. panta 3.punktā vārdus „gara slimības vai plānprātības dēļ”.

32. Izteikt 165. pantu šādā redakcijā:

„ **165.** Adoptēt reizē var vairākus bērnus. Adoptējot brāļi (pusbrāļi) un māsas (pusmāsas) nav šķirami. Bērnu interesēs pieļaujama brāļu (pusbrāļu) un māsu (pusmāsu) šķiršana, ja kādam no viņiem ir neārstējama slimība vai ir šķēršļi, kas traucē brāļus (pusbrāļus) un māsas (pusmāsas) adoptēt kopā.”

33. Izteikt 167. pantu šādā redakcijā:

„**167.** Aizbildnim ir tiesības adoptēt savu aizbilstamo. Adoptējot aizbilstamo, aizbildnis gala norēķinu nodod vienlaicīgi ar adopcijas pieteikuma iesniegšanu bāriņtiesā. Pēc gala norēķina pieņemšanas bāriņtiesa līdz stājas spēkā tiesas spriedums par adopcijas apstiprināšanu pārstāv adoptējamā bērna tiesības un likumiskās intereses adopcijas jautājumos.

Aizbildni no pienākumu veikšanas atlaiž pēc tam, kad stājies spēkā tiesas spriedums par adopcijas apstiprināšanu.”

34. Izteikt 169. pantu šādā redakcijā:

„ **169.** Ir nepieciešams, lai adopcijai dod savu piekrišanu visi tās dalībnieki:

1. adoptētājs;
2. adoptējamais, ja viņš ir sasniedzis divpadsmit gadu vecumu;
3. adoptējamā vecāki, ja viņiem nav atņemtas aizgādības tiesības;
4. aizbildnis.

Māte piekrišanu sava bērna adopcijai nevar dot ātrāk kā sešas nedēļas pēc

dzemdībām.

Adopcijas dalībnieki piekrišanu adopcijai bāriņtiesai izsaka personīgi vai arī iesniedz notariālā akta formā vai bāriņtiesā apliecinātu piekrišanu. Piekrišanu adopcijai dalībnieki var atsaukt līdz brīdim, kad bērns ir nodots adoptētāju aprūpē.

Adoptējamā dzīvesvietas bāriņtiesa var lemt par piekrišanu adopcijai, ja:

1) aizgādību īsteno tikai viens no vecākiem un otrs bez svarīga iemesla liedzas dot atļauju adoptēt;

2) adoptējamā vecāks ir nepilngadīgs vai pilngadīga rīcībnespējīga persona;

3) aizbildnis bez svarīga iemesla liedzas dot atļauju adoptēt.

Bērna adopcijai ir nepieciešams bāriņtiesas lēmums, ka adopcija ir bērna interesēs. Bāriņtiesa, pieņemot lēmumu, noskaidro adoptējamā viedokli, ja vien viņš to spēj formulēt, kā arī ņem vērā ziņas par adoptētāju, tai skaitā viņa personību, reliģisko pārliecību, ja tāda ir, mantisko stāvokli, sadzīves apstākļiem, spēju izaudzināt bērnu, kā arī ziņas par adoptējamo, tai skaitā viņa personību, reliģisko pārliecību, ja tāda ir, veselību, priekštečiem.

Pēc ārzemnieka, kuram nav pastāvīgās uzturēšanās atļaujas Latvijā, vai ārvalstīs dzīvojošas personas lūguma bērnu var adoptēt ar atbildīgā ministra atļauju un tikai tad, ja Latvijā nav iespējams nodrošināt bērna audzināšanu ģimenē un pienācīgu aprūpi. Prioritāras tiesības adoptēt bērnu, kuram Latvijā nav iespējams nodrošināt bērna audzināšanu ģimenē un pienācīgu aprūpi, ir ārvalstīs dzīvojošam Latvijas pilsonim vai nepilsonim. Minētās personas lūgumu var izteikt, ja ir saņēmušas ārvalstu kompetentās institūcijas atzinumu par piemērotību adopcijai.”

35. Izteikt 172. panta otro daļu šādā redakcijā: „Adoptētājs var lūgt adoptējamā vārdam pievienot otru vārdu. Ja adoptējamam ir divi vārdi, atļauts mainīt vienu no adoptējamā vārdiem”.

36. 179. pantā:

izteikt pirmo daļu šādā redakcijā:

„ Vecāku pienākums ir samērā ar viņu spējām un mantas stāvokli uzturēt bērnu. Šis pienākums gulstas uz tēvu un māti līdz laikam, kad bērns pats var sevi apgādāt. Strīdus par uzturlīdzekļiem (uzturēšanas līdzekļiem) bērnam izšķir tiesa”;

izteikt otro daļu šādā redakcijā:

„ Pienākums gādāt par bērna uzturēšanu neizbeidzas, ja bērns ir šķirts no ģimenes vai nedzīvo kopā ar vienu no vecākiem vai abiem vecākiem”;

aizstāt trešajā daļā vārdu „uztura” ar vārdu „uzturēšanas”;

izteikt piekto daļu šādā redakcijā:

„Minimālo uzturlīdzekļu apmēru, kuru bērnam nodrošināt ir pienākums katram no vecākiem neatkarīgi no viņa spējām uzturēt bērnu un mantas stāvokļa, nosaka Ministru kabinets, ņemot vērā valstī noteikto minimālo mēnešalgu un bērna vecumu”;

izslēgt sestajā daļā vārdus „Ja ir radies strīds par uzturlīdzekļiem bērnam”.

37. Izteikt 183. pantu šādā redakcijā: „**183**. Kamēr vecāki nodrošina bērna uzturēšanu, bērnam jāstrādā vecāku mājas darbi bez tiesības prasīt par to kādu atlīdzību, ja vien tā viņam nav noteikti apsolīta”.

38. Izteikt 188. pantu šādā redakcijā:

„ **188.** Pienākums uzturēt vecākus un vajadzības gadījumā arī vecvecākus gulstas uz visiem bērniem samērā ar viņu spējām uzturēt vecākus vai vecvecākus un mantas stāvokli. Strīdus par uzturlīdzekļiem (uzturēšanas līdzekļiem) vecākiem vai vecvecākiem izšķir tiesa.

Bērnu var atbrīvot no pienākuma uzturēt vecākus vai vecvecākus, ja tiek konstatēts, ka vecāki vai vecvecāki bez dibinātiem iemesliem izvairījušies pildīt savus pienākumus pret bērnu.

Mazbērniem jāuztur katrs no vecvecākiem, ja to nevar pēdējā laulātais un bērni.”

39. Izslēgt 239. pantā vārdus „ par ko aizbildnim izdod apliecību”.

40. Aizstāt 394.panta pirmajā daļā vārdus un skaitli „bērnu uztura (179. p.) izdevumi” ar vārdiem un skaitli „uzturlīdzekļi (uzturēšanas līdzekļi) bērnam (179. p.)”.

41. Aizstāt 1780.pantā vārdus „uzturam nepieciešamos līdzekļus” ar vārdiem „uzturlīdzekļus (uzturēšanas līdzekļi)”.

42. Izteikt deviņpadsmitās nodaļas pirmās apakšnodaļas II daļas

nosaukumu šādā redakcijā: „ II. Tiesība uz atlīdzību no nodarījumiem pret personisko brīvību, godu, cieņu, dzimumneaizskaramību un privātās dzīves neaizskaramību”.

43. Papildināt 2347.panta pirmo daļu pēc vārdiem „atrautā peļņa” ar vārdiem „un atlīdzība (mantiska kompensācija) par morālo kaitējumu”.

44. Izteikt 2353. pantu šādā redakcijā: „ **2353.** Ja kāds pretlikumīgi

pārkāpj personas tiesības uz dzimumneaizskaramību, tad viņam jādod atlīdzība (mantiska kompensācija) arī par morālo kaitējumu. Atlīdzības apmēru nosaka tiesa”.

45. Papildināt likumu ar 23531. pantu šādā redakcijā: „**23531**. Ja kāds pretlikumīgi pārkāpj personas tiesības uz privātās dzīves, mājokļa un korespondences neaizskaramību, tad viņam jādod atlīdzība (mantiska kompensācija) arī par morālo kaitējumu un jāpārtrauc personas privātās dzīves, mājokļa un korespondences neaizskaramības apdraudējums. Atlīdzības apmēru nosaka tiesa”.

Likums stājas spēkā 2011.gada 1.jūlijā.

Iesniedzējs:

tieslietu ministrs A.Štokenbergs

Vizē:

valsts sekretārs M.Lazdovskis

10.02.2011. 8:35

1 749

S.Rāgs

67036974, Sandris.Rags@tm.gov.lv